**Identifikácia verejného obstarávateľa:**

Názov organizácie: Mesto Trstená

Sídlo organizácie: Bernolákova 96/8, 028 01 Trstená

Krajina: Slovenská Republika

IČO: 00314897

profil verejného obstarávateľa: <https://www.uvo.gov.sk/vyhladavanie-profilov/zakazky/4921>

**Identifikácia zákazky:**

Názov: Rekonštrukcia miestnych komunikácií a chodníkov v Meste Trstená

Číslo: OA22TRS006

Vyhlásenie ÚVO: zverejnené vo vestníku č. 49/2022 zo dňa 15.02.2022 pod č. 13876 - MSP

Dňa 04.03.2022

VEC:

**Odpovede na otázky č. 2**

**Otázka č. 3**

Lehota viazanosti ponuky je 12 mesiacov, bude VO akceptovať bankovú záruku s dobou platnosti do 18.3.2023 aj v prípade posunu lehoty predkladania ponuky?

**Odpoveď č. 3**

Verejný obstarávateľ bude k tejto otázke vedieť zaujať stanovisko, ak takáto skutočnosť nastane.

**Otázka č. 4**

V SP str.13 ›Úspešný uchádzač je povinný pred podpisom zmluvy predložiť dôkaz o existencii poistenia (poistku) zodpovednosti za škodu pri výkone povolania s poistnou sumou minimálne vo výške zmluvnej ceny diela v EUR s DPH.  
Bude obstarávateľ zo strany zhotoviteľa považovať túto povinnosť, t.j. preukázanie uzatvorenej poistnej zmluvy, za splnenú pokiaľ zhotoviteľ predloží poistný certifikát k danej poistnej zmluve z ktorého bude zrejmé splnenie požiadaviek na poistenie ?

**Odpoveď č. 4**

Verejný obstarávateľ bude akceptovať akýkoľvek relevantný dôkaz, ktorou uchádzač predloží dôkaz o existencii poistenia zodpovednosti za škodu pri výkone povolania. Z daného dokladu musí byť zrejmé, že poistka je platná, poistná suma zodpovedá požiadavke a ide o uvedený predmet poistenia.

**Otázka č. 5**

Bod 12.6 ZOD správne sa domnievame, že objednávateľ nedá zhotoviteľovi počas celých 15 rokov súhlas na to aby mohol pohľadávky postúpiť tretej strane?

**Odpoveď č. 5**

Verejný obstarávateľ v bode 12.6. uvádza, že „*Žiadna zo zmluvných strán nesmie postúpiť práva a povinnosti vyplývajúce z tejto Zmluvy o dielo na tretiu osobu bez predchádzajúceho písomného súhlasu druhej zmluvnej strany.“* a na tomto znení zmluvy trvá v plnom rozsahu.

**Otázka č. 6**

Bod 9.2 ZOD Ak nastane okolnosť uvedená v bode 8.1 nemá tam byť uvedené 9.1?

**Odpoveď č. 6**

Ano, ide o bod 9.1. Verejný obstarávateľ opravil chybu v písaní a zverejňuje zmluvu o dielo pre uchádzačov v upravenej verzii.

*Ing. Branislav Šarmír*

*za verejného obstarávateľa*